OpenLLM-France/wikimedia huggingface dataset:
# Kolugo

Kolugoak Dermoptera ordenaren barruan dagoen Cynocephalidae familia bakarra osatzen duten bi espezieei izendatzeko erabiltzen den izena da. Bi espezietako bakoitzak bere genero propioa du. Askotan lemur hegalari moduan ere ezagutzen dira, nahiz eta ez diren zehazki lemurrak, azken hauek primateak baitira. Duten hegalari esker planeatzeko gai dira, baina ezin dezakete hegan egin.
35-40 zentimetro artean neurtzen dute eta kilo bat edo bi pisa ditzakete. Hegal egiteko patagio izeneko mintza dute, eta kasu hauetan geometrikoki posiblea den handiena da. Hedatzen dutenean 70 metro arte planea ditzakete.

## Kanpo estekak

* Datuak: Q183383
* Multimedia: Dermoptera / Q183383
* Espezieak: Dermoptera
# Epicauta wheeleri

Epicauta wheeleri Meloidae familiako kakalardo espeziea da. Ameriketako Estatu Batuetako Arizona estatuko intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# Jane Colden

Jane Colden (New York, Ameriketako Estatu Batuak, 1724ko martxoaren 27a - 1766ko martxoaren 10a) estatubatuar botanikaria izan zen, Asa Grayek 1843an esandakoaren arabera, bere herrialdeko lehen emakume botanikaria. Gaur egungo adituek diotenez, Amerika osoko lehen emakume zientifikoa izan zen.

## Bizitza

Colden New Yorken sortu zen. Aita Cadwallader Colden zuen, Edinburgheko Unibertsitatean hezitako medikua, 1718an Eskoziatik New Yorkera iritsi zenetik politikan aritu zena. Etxean hezi zuten Jane. Aitak botanikari buruzko irakaspenak eman zizkion, Lineoren sailkapen-sistema berria jarraituz.
1753 eta 1758 bitartean Jane Coldenek New Yorkeko flora katalogatu zuen Lineoren sistemaren arabera sailkatuz. Guztira 300 landare-espezie baino gehiago bildu zituen Hudson ibaiaren behe ibarrean eta hauen inguruko informazioa osatu zuen. Tinta erabiliz hostoen aztarnak hartzeko sistema garatu zuen. Ilustratzaile trebea izanik 340 hostoren tintazko marrazkiak egin zituen.
1759an William Farquharrekin ezkondu zen. 1766an semea izan zuen, baina umea jaio eta gutxira Jane Colden hil zen.
New Yorkeko flora deskribatzen duen bere jatorrizko eskuizkribua, British Museum-en gordetzen da.

## Argitalpena

* 1963. Botanic manuscript. Ed. ilustrada de Garden Club of Orange & Dutchess Counties, N. York, 205 pp.

## Aintzatespena

Haren omenezko landare-santutegi bat ezarri zen 1990aren amaieran New Windsor-eko Knox 's Headquarters State Historic Site-n, bizi eta lan egin zuen tokitik gertu.

## Bibliografía

* Shapiro, B. 2000. Colden, Jane. American National Biography Online
* Smith, B.S. 1988. Jane Colden (1724–1766) and her manuscript. American Journal of Botany 75:1090-1096

## Erreferentziak

* ↑ (Gaztelaniaz) Jane Colden, primera botánica de EE.UU.. 2014-03-27 (Noiz kontsultatua: 2025-03-05).
* ↑ (Gaztelaniaz) Stadler, Marta Macho. (2015-03-27). «Jane Colden, botánica» Mujeres con ciencia (Noiz kontsultatua: 2025-03-05).
* ↑ Vail, Anna Murray. (1907). «Jane Colden, an Early New York Botanist» Torreya 7 (2): 21–34. ISSN 0096-3844. (Noiz kontsultatua: 2025-03-05).
* ↑ (Ingelesez) Colden, Jane; Says, première botaniste américaine-L'Histoire par les femmes. (2009-12-02). «Jane Colden (1724-1766)» Brian Altonen, MPH, MS (Noiz kontsultatua: 2025-03-05).
* Datuak: Q2504068
* Multimedia: Jane Colden / Q2504068
* Espezieak: Jane Colden
# Baccara

    Artikulu hau musika taldeari buruzkoa da; karta-jokoa gaitzat duena beste hau da: «Bakara»
Baccara 1977 urtean sortutako musika bikotea izan zen. María Teresa "Mayte" Mateos (Logroño, 1951ko ko otsailaren 7a) eta María Mendiola (Madril, 4 de abril de 1952ko apirilaren 4a - Ib. 2021eko irailaren 11) ziren taldekideak.
Bi taldekideak Televisión Española telebista kateko balletean lan egiten zutenean ezagutu zuten elkar, eta 1976an Venus izeneneko bikote musikala sortu zuten. 1977an, Fuerteventurako hotel batean ari zirela Venuskoak kantatzen, Hanburgoko RCA diskoetxeko ekoizle batzuek proposamen serioa egin zieren, eta Baccara pop bikotea sortu zuten eta Yes Sir, I Can Boogie lehenengo singlea ekoitzi zietelarik Alemanian. Abestia mundu osoan arrakasta izan zen 1977an eta gero hit iraunkorra bihurtu zen. Nazioarteko arrakasta gehiago izan ziren, besteak beste: Sorry, I'm a Lady, "Darling" eta "The Devil Sent You to Lorado", eta horien gaztelaniazko bertsioa, El diablo te mandó a Lorado.

## Banaketaren ondoren

Lau urte elkarrekin eman eta lau disko argitaratu ostean, 1981ean eten zen Baccararen bide originala. Harrezkero, kantari bakoitza Baccara gisa aritu izan zen, eszenatokiko kide berriekin.
Mayte Mateos 12 eszenakide ezberdinekin aritu da 1983az geroztik. Cristina Sevillarekin batera, Suediako Melodiefestivalen parte hartu zuen 2004an, "Soy tu Venus" abestiarekin. 2005az geroztik, Mateos Paloma Blancorekin aritzen da eszenatokian.
Mendiola Marisa Pérezekin aritu zen 1985etik 2008ra. 'New Baccara' izen artistikoarekin, Mendiolak eta Pérezek grabatu zituzten abestien artean daude: "Talisman", "Fantasy boy", "Call me up", 'Touch me".
2011tik 2021ean hil zen arte, Mendiola Cristina Sevillarekin aritu zen (aurrez Mayte Mateosen eszenakide gisa lan egin zuen 1999tik 2004ra). Mendiolak eta Sevillak elkarrekin "I belong to your heart" diskoa grabatu zuten 2017an.
2022tik Cristina Sevilla Helen de Quirogarekin batera aritzen da. Sevillak eta de Quirogak bi single grabatu zituzten, "Don't let this feeling go away" 2022an eta "When I'm with you" 2023an.

## Erreferentziak

* ↑ https://eurovisionworld.com/national/sweden/melodifestivalen-2004/baccara-soy-tu-venus
* ↑ https://hitparade.ch/song/New-Baccara/Fantasy-Boy-70651
* ↑ https://hitparade.ch/song/Baccara/I-Belong-To-Your-Heart-1669614
* ↑ https://hitparade.ch/song/Baccara-Christina-Sevilla-&-Helen-de-Quiroga/Don't-Let-This-Feeling-Go-Away-2337686
* ↑ https://hitparade.ch/song/Baccara/When-I'm-With-You-2409795

## Kanpo estekak

* Datuak: Q753066
* Multimedia: Baccara / Q753066
# Mayte Mateos

María Teresa Mayte Mateos (Logroño, 1951ko otsailaren 7a, Mayte Matée izen artistikoz ere ezaguna) espainiar abeslari, dantzari eta margolaria da. Baccara bikoteko bi partaideetako bat da, Maria Mendiolarekin batera.

## Ibilbidea

1976an, RTVEko dantza-taldean zegoela lanean (lau urtez izan zen ballet hartako partaide), hango lankide Maria Mendiolak bikote musikal bat osatzea proposatu zion. Kessler Twins ahizpen bikote ezagunean inspiratuta eta Paco Bermúdez ordezkari zutela, Venus bikotea sortu zuten, izen eszeniko horrekin Enrique Martí Maquedaren Palmarés saioan debutatuz.
1977an, Fuerteventurako hotel batean ari zirela Venuskoak kantatzen, Hanburgoko RCA diskoetxeko ekoizle batzuek proposamen serioa egin zieren, eta Baccara pop bikotea sortu zuten eta Yes Sir, I Can Boogie lehenengo singlea ekoitzi zietelarik Alemanian. Abestia mundu osoan arrakasta izan zen 1977an eta gero hit iraunkorra bihurtu zen. Nazioarteko arrakasta gehiago izan ziren, besteak beste: Sorry, I'm a Lady, "Darling" eta "The Devil Sent You to Lorado", eta horien gaztelaniazko bertsioa, El diablo te mandó a Lorado.
Lau urte elkarrekin eman eta lau disko argitaratu ostean, 1981ean eten zen Baccararen bide originala. Une horretatik aurrera, Mateos eta Mendiola bere bakarkako karrerak abiatzen saiatu ziren; baina arrakasta handirik gabe; eta izatez bakoitzak bere talde propioak sortu zituzten Baccara izena nolabait bakoitzak bere kasara berrerabiliz.
Mayte Mateos 12 eszenakide ezberdinekin aritu da 1983az geroztik. Cristina Sevillarekin batera, Suediako Melodiefestivalen parte hartu zuen 2004an, "Soy tu Venus" abestiarekin. 2005az geroztik, Mateos Paloma Blancorekin aritzen da eszenatokian.

## Erreferentziak

* ↑ (Gaztelaniaz) «40 años de éxito y 35 de enemistad: el caso insólito del dúo Baccara» El Español 2017-04-08.
* ↑ https://eurovisionworld.com/national/sweden/melodifestivalen-2004/baccara-soy-tu-venus

## Kanpo estekak

* Artikulu hau, osorik edo zatiren batean, alemanezko Wikipediako «Mayte Mateos» artikulutik itzuli da; zehazki, 2024-06-30eko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q1606603
* Multimedia: Mayte Mateos / Q1606603
# Neomys anomalus

Neomys anomalus Neomys generoko animalia da. Lehen Insectivora edo Soricomorpha deitzen zen taldearen barruan daude. Gaur egun Lipotyphla deitzen den taldearen barruko Soricinae subfamilia eta Soricidae familian sailkatuta dago.

## Deskribapena

Burua + gorputza = 64-88 mm
Isatsa = 42 - 64 mm
Pisua = 7,5-16 gramo
Ur-zatitsu hankazuriaren (Neomys fodiens) oso antzeko forma eta kolorea duen musgaño bat da, eta batzuetan zaila da kanpoko morfologia aztertuta soilik bereiztea.
Euskal Herriko Neomys anomalus-aren tamaina txikixeagoa da ur-zatitsu hankazuriarena baino; hankak inguratzen dituzten ile zurrunak ere ez dira hain nabarmenak eta buztanaren azpiko ile-gila nabarmen txikiagoa da. Hala ere, zaharragoetan buztaneko ileek higadura handia izan dutelako, nahasmena sor dezakete. Bere zehaztasun zehatza lortzeko, garezurra aztertzera jo behar da. Honek, normalean, goiko masailezurraren unikuspidea kanpotik argi ikusten dena du, Ur-zatitsu hankazuriak ez bezala, hortz hau barnerantz erretiratuta eta txikiagoa baitu.
Dena den, bi espezieen arteko alderik nabarmenena beheko masailezurraren tamainan dago: ur-zatitsu zuriak masailezur handi eta sendoa du, 5 mm-tik gorako goiko adar koronoidearen altuerarekin eta Neomys anomalus-ak berriz, itxura hauskorragoa duen masailezurra du, eta bere altuera 4,5 mm ingurukoa izan ohi da.

## Biologia eta ohiturak

Hau ere ohitura anfibioak dituen espeziea da, orain arte oso gutxi ezagutzen da bere biologia.

## Banaketa, habitata eta biologia

Bere hedapen-eremuak Europaren zati handi bat okupatzen du, nahiz eta elkarrengandik isolatutako hainbat enklabetan banatuta egon.
Iberiar penintsulan mendigune handietara mugatutako espeziea da. Euskal Herrian oso datu gutxi daude haren presentziari buruz. Hala ere, bere banaketak denean hedatutako espeziea dela iradokitzen du, nahiz eta oso arraroa den.

## Erreferentziak

* ↑ (Ingelesez)Mammals - full taxonomy and Red List status Ugaztun guztien egoera 2008an
* ↑ Cabrera. (1907). 20 Ann. Mag. Nat. Hist., 214 or..
* ↑ (Gaztelaniaz) Administracion de la Comunidad Autonoma de Euskadi. (1989). Euskal Autonomiu Elkarteko Ornodunak. Graficas Santamaria S.A., 333 or. ISBN 84-7542-639-5..

## Ikus, gainera

* Soricidae

## Kanpo estekak

* 'Neomys anomalus'ri buruzko informazioa Mammals of The World datubasean
* Datuak: Q613721
* Multimedia: Neomys anomalus / Q613721
* Espezieak: Neomys anomalus
# Frances Elizabeth Potter

Frances Elizabeth Potter (Kibworth Beauchamp, Erresuma Batua, XIX. mendea) zientzialaria izan zen, lehen emakume farmazialaria kalifikatzen, 1868ko Farmazia Legea onartu ondoren.

## Erregistroa

Potterrek 1869ko otsailaren 5ean kalifikatu zuen «azterketa aldatua» hartzean, eta 1870ean inskribatu zen kimikari eta drogazale eta farmazialarien nahitaezko lehen erregistroan. Ez ziren konturatu emakume bat zela, azterketa egitera bera aurkeztu zen arte. 1875etik 1900eko hasierara arte, Deacon bere ezkontza-abizena erabiliz, farmazia baten jabea izan zen Fleckneyn, Market Harborough-etik hurbil. Hala ere, ezin izan zen Royal Pharmaceutical Society-ko kidea izan, emakumeak ez baitziren 1879ra arte onartuak izan. Ezin izan zen erregistratu zen lehen emakumea izan, 223 emakume baitzeuden (erregistratutako 11. 638 kimikoari eta farmazeutikoen artean) farmazietan lanean, gehienetan aita edo senarraren negozioa heredatu zuten eta.

## Erreferentziak

* ↑ (Ingelesez) «Fanny Elizabeth Potter - the first woman to qualify for registration with the Pharmaceutical Society, 1869» RPS (Noiz kontsultatua: 2025-03-05).
* ↑ Frances (Fanny) Elizabeth Potter. Pharmaceutical Journal 16 de marzo de 2018.
* 1 2 (Ingelesez) «Frances (Fanny) Elizabeth Potter» The Pharmaceutical Journal 2018-03-16 (Noiz kontsultatua: 2025-03-05).
* ↑ (Gaztelaniaz) «Frances Elizabeth Potter - Hispanopedia» es.hispanopedia.com (Noiz kontsultatua: 2025-03-05).
* ↑ «Women Pharmacists in the 19th Century | RPS» www.rpharms.com (Noiz kontsultatua: 2025-03-05).

## Kanpo estekak

* Datuak: Q53410205
# Helena Arias

Helena Arias Casals (Bartzelona, Katalunia, 2001eko otsailaren 9a) tiro olinpikoko kirolaria eta zientzia dibulgatzailea da. 2023an Utahko basamortuan egon zen Marte planetaren baldintzak geologikoki antzekoa den paisaia batean aztertzen.

## Bizitza

Ingeniaritza mekanikoa, ingeniaritza elektronikoa eta fisikoa ikasi du Kataluniako Unibertsitate Politeknikoan eta Urrutiko Hezkuntzarako Unibertsitate Nazionalean.

### Lan ibilbidea
#### Zientzialari

2023ko apirilean, Utahko basamortura joan zen Hypatia I-eko bederatzi zientzialari tripulatuetako bat da, Marteren baldintzak geologikoki antzekoa den paisaia batetik aztertzeko.
Erresonadore akustikoetan PT simetria ikertu zuen UPCn. Kanariar Uharteetako Astrofisika Institutuarekin, Weizmann Institute of Science eta Alba Sinkrotroiarekin kolaboratu zuen.

#### Tiro jokalari

2021ean urrezko domina irabazi zuen 10 metroko errifle proba mistoan eta zilarrezkoa 50 metrokoan Kroaziako junior mailako europarrean, non zilarrezko beste domina bat ere irabazi zuen taldeka.

## Erreferentziak

* 1 2 324cat. (2022-02-11). Les Hypatia, les 9 científiques catalanes que tenen molt a descobrir i molt a dir. .
* 1 2 Granger, Gemma Garrido. (2021-10-15). Nou científiques catalanes viatgen al Mart simulat dels EUA. .
* ↑ (Gaztelaniaz) «Helena Arias, la tiradora que estudia tres carreras e investiga cómo llegar a Marte: "El rifle me ayuda a concentrarme"» ELMUNDO 2023-03-22 (Noiz kontsultatua: 2025-03-05).
* ↑ La tiradora Helena Arias, en la élite deportiva y científica. 2023-01-30.
* ↑ Helena Arias. .
* ↑ Helena Arias, la promesa de tiro olímpico que investiga cómo llegar a Marte. 2023-01-04.
* ↑ Helena Arias: desparpajo, esfuerzo y organización para el tiro olímpico español del futuro. 122254.

## Kanpo estekak

* Datuak: Q116940296
# BULEGO (musika taldea)

BULEGO (letra guztiak larriz idatzita) pop estiloko musika talde bat da, Azkoitian (Gipuzkoa) 2019. urtean sortuta.

## Ibilbidea

Aurrez Moonlight eta Passepartout taldeetan aritutako kideek sortu zuten BULEGO. 2020an bi EP atera zituzten, eta 2021ean disko luze bat.

## Taldekideak

* Tomas Lizarazu, abeslaria.
* Xabier Arrieta, bateria.
* Ruben Lizarralde, gitarra.
* Elba Azpillaga, pianoa, teklak.

### Taldekide ohiak

* Jontxu Ape, baxu-jotzailea.
* Itziar Beitia, pianoa.

## Diskografia

* Bulego (2019ko abendua) Gaztain estudioetan grabatua, Eñaut Gaztañagaren gidaritzapean.
* Ilun dagoen arren (2020ko irailean) Gaztain estudioetan grabatua, Eñaut Gaztañagaren gidaritzapean.
* Erdian oraina (2021eko abenduan) Oso Polita / Panda Artist
* Gure bizitzako lehen bira (2022ko abenduan) Oso Polita / Panda Artist
* Aldatu aurretik (2023ko abenduan argitaratua) 2023ko martxoan eta uztailean Gaztain estudioetan grabatua, Eñaut Gaztañagaren gidaritzapean.

## Erreferentziak

* ↑ «Biografia», Bulego.eus.
* ↑ Arruabarrena, Jone. ««Koherentzia bat eduki nahi dugu»» Berria (Noiz kontsultatua: 2021-12-12).
* ↑ (Gaztelaniaz) «Bulego Taldea o la nueva propuesta musical pop euskaldun en Azkoitia» El Diario Vasco 2020-02-23 (Noiz kontsultatua: 2021-12-12).
* ↑ «Bulego» www.badok.eus (Noiz kontsultatua: 2021-12-12).

## Kanpo estekak

* BULEGO, Badok atarian.
* BULEGOren webgune ofiziala.
* BULEGOren Instagram kontua.
* Datuak: Q110064997
# Antzinako musika

Mendebaldeko musika klasikoaren garai nagusiak :
Antzinako musika :
| Erdi Aroa | c. 500 – c. 1400 |
| Pizkundea | c. 1400 – c. 1600 |
| • Trantsizioa Barrokora | |
Praktika arrunta :
| Barrokoa | c. 1580 – c. 1750 |
| • Trantsizioa Klasizismora | c. 1720 – c. 1770 |
| Klasizismoa | c. 1750 – c. 1820 |
| • Trantsizioa Erromantizismora | |
| Erromantizismoa | c. 1800 – c. 1910 |
XX. mendetik aurrera :
| Modernismoa | c. 1890 – c. 1975 |
| •Inpresionismoa | c. 1890 – c. 1930 |
| •Espresionismoa | c. 1900 – c. 1930 |
| •Neoklasizismoa | c. 1920 – c. 1950 |
| Musika garaikidea | c. 1950tik aurrera |
| •Postmodernismoa | c. 1960tik aurrera |
iea :
Antzinako musikak, oro har, Erdi Aroko musika (500–1400) eta Pizkundeko musika (1400–1600) hartzen ditu barne, baita noizbehinka musika barrokoa ere (1600–1750). Europan sortua, Antzinako musika mendebaldeko musika klasikoaren jatorria den aro zabala da.
Gaur egun, "Antzinako musika"-ren ulermena "bizirik dirauten partitura, tratatu, instrumentu eta bestelako ebidentzia garaikideetan oinarrituta historikoki egokia den interpretazio estilo bat berreraiki behar zaion edozein musika" barne hartzera iritsi da.

## Berpizkundea

XX. mendearen bukaeran, Erdi Aroko eta Pizkundeko musika interpretatzeko interesa berpiztu zen, eta Antzinako musika errepertorioan berezitutako talde instrumental eta koral ugari sortu ziren. Tallis Scholars, Early Music Consort eta Taverner Consort and Players bezalako taldeek eragin handia izan dute Antzinako musika publiko modernoetara gerturatzen.

## Erreferentziak

* ↑ Haskell, Harry. (2001). Early music. Oxford University Press (Noiz kontsultatua: 2025-03-04).

## Kanpo estekak

* Datuak: Q436016
* Multimedia: Early music / Q436016
# 1952ko Eibarko Bizikleta

I. Eibarko Bizikleta 1952ko maiatzaren 9tik maiatzaren 11ra jokatu zen.
Garaileak, Louis Caput frantziarrak, 20.54'15" behar izan zituen 663 km-ko ibilbidea osatzeko.

## Etapak

| Etapa | Data | Ibilbidea | km | Etaparen irabazlea | Sailkapen orokorreko liderra |
| 1. etapa | 1952-5-9 | Eibar-Eibar | 262 | Willy Kemp | Willy Kemp |
| 2. etapa | 1952-5-10 | Eibar-Eibar | 214 | Louis Caput | Louis Caput |
| 3. etapa | 1952-5-11 | Eibar-Eibar | 187 | Dalmacio Langarika | Louis Caput |

## Erreferentziak

* ↑ «1952ko Eibarko Bizikleta» Firstcycling.com.

## Kanpo estekak

* 1952ko Eibarko Bizikletaren egitaraua
* Datuak: Q132963222
# Ippolito Nievo

Ippolito Nievo (Padua, 1831ko azaroaren 30a – Tirreniar itsasoa, 1861eko martxoaren 4a) italiar idazle, kazetari eta abertzalea izan zen.
Zuzenbidean graduatu zen Paduako Unibertsitatean, baina ez zuen abokatu gisa jardun austriar administrazioaren menpe ez egoteko. Giuseppe Mazzinik politikoki eraginda, Venetoa austriar domeinutik askatzeko eta Italia batu baten alde borrokatu zuen.
1860an Giuseppe Garibaldiri batu zitzaion Siziliako Borboien aurkako Alkandora Gorrien Espedizioan. 1861eko otsailean Italia batu eta gutxira, Nievo bere ontziaren hondoratzean hil zen.
Bere lanik garrantzitsuena Le Confessioni d'un italiano (Italiar baten aitorpenak) izeneko eleberri historiko eta psikologikoa da. Olerkigintza, ipuinak eta saiakerak ere idatzi zituen.

## Lanak

* Il crepuscolo. Strofe per le fauste nozze Cantoni-De-Moll, Mantova, Virgiliani di L. Caranenti, 1852.
* Versi, Udine, Vendrame, 1854; 1855.
* Studii sopra la poesia popolare e civile massimamente in Italia, Udine, Vendrame, 1854.
* Angelo di bontà. Storia del secolo passato, Milano, Oliva, 1856.
* All'amico Attilio Magri nella vigilia delle sue nozze con Luigia Cremonesi, Mantova, Agazzi, 1857.
* Il conte pecorajo. Storia del nostro secolo, Milano, Vallardi, 1857.
* Le lucciole. Canzoniere, Milano, Redaelli, 1858.
* Gli amori garibaldini, Milano, Agnelli, 1860.
* Il barone di Nicastro. Novella, Milano, Sanvito, 1860.
* La pazza del Segrino. Novella, Milano, Sanvito, 1860.
* Le confessioni di un ottuagenario, Firenze, Le Monnier, 1867; Milano, Treves, 1899.
* Poesie, Firenze, Le Monnier, 1883.
* Otto Lettere di Ippolito Nievo, Pisa, Nistri e C., 1891.
* Canti del Friuli, Udine, D. Del Bianco, 1912.
* I Capuani. Tragedia, Lanciano, Carabba, 1914.
* Le invasioni moderne. Commedia inedita in 3 atti, Fermo, Stab. Cooperativo Tipografico, 1933.
* Poesie inedite di Ippolito Nievo a Matilde Ferrari, Milano, Off. graf. lombarda, 1933.
* Scritti vari. La nostra famiglia di campagna, Il milione del bifolco, Le maghe di Grado, Milano, Sonzogno, 1941.
* Il Varmo, Padova, APE, 1945.
* Lettere di Ippolito Nievo ad Arnaldo Fusinato, Udine, A. Pellegrini, 1946.
* Opere, Milano-Napoli, Ricciardi, 1952.
* Antiafrodisiaco per l'amor platonico, Firenze, Le Monnier, 1956.
* Novelle campagnuole, Milano, A. Mondadori, 1956.
* Novelliere campagnuolo e altri racconti, Torino, Einaudi, 1956.
* Frammenti, Udine, Del Bianco, 1958.
* Disegni, Udine, Doretti, 1961.
* Lettere garibaldine, Torino, Einaudi, 1961.
* Quaderno di traduzioni, Torino, Einaudi, 1964.
* Scritti politici e storici, Bologna, Cappelli, 1965.
* Poesie, a cura di Marcella Gorra, Milano, Mondadori, 1970.
* Le lettere di Ippolito Nievo a Matilde Ferrari, Roma, Biblioteca dell'Argileto, 1977.
* Scritti giornalistici alle lettrici, Lanciano, Carabba, 2008.
* Il Conte Pecorajo. Storia del nostro secolo, a cura di Simone Casini, Venezia, Marsilio, 2010. ISBN 978-88-317-9993-5
* Scritti politici e d'attualità, a cura di Attilio Motta, Venezia, Marsilio, 2015. ISBN 978-88-317-2272-8

## Kanpo estekak

* Datuak: Q733342
* Multimedia: Ippolito Nievo / Q733342
# Francisco Azkona

    Artikulu hau apaiz eta soziologoari buruzkoa da; beste esanahietarako, ikus «Azkona (argipena)».
Francisco Azkona San Martín (Adios, Nafarroa, 1934ko urtarrilaren 29a -) Euskal Herriko apaiz eta soziologoa da.

## Biografia

Iruñeko Seminarioan ikasi eta bertan apaiz bihurtu zen 1957an. Gasteizen Gizarte zientziak eta Erroman Teologia ikasketak egin zituen. Beranduago Valentzian Filosofia eta Letrak eta Madrilen Informatika diplomak ere atera zituen.
Eliza katolikoan mota askotako postuak okupatu ditu, Nafarroako parrokietan, Venezuelan, Iruñeko artxidiozesiko Estatistika sailean edota Madrilen CEErentzat. 1998tik Vatikanoan dago.

## Lanak

Bere liburuen artean hauexek daude, beti ere erlijio katolikoaren gainekoak eta espainieraz:
* La vida cristiana ante el desafío de los tiempos nuevos. Estudio socio-religioso de Navarra, Iruñeko artxidiozesia, 1973.
* Llegar a viejo. Estudio sociológico de la tercera edad en Navarra, Vianako Printzea Institutua, Iruñea, 1980.
* La sociedad y la Iglesia en España, Hijos de la Caridad argitaletxea, Madril, 1982.
* Seguidores de Jesús en el umbral del 2000, Edibesa, 1997.

## Kanpo estekak

* (Gaztelaniaz) Azkona Euskomedian.
* Datuak: Q12257944
# Mikel Aranburuzabala

Mikel Aranburuzabala Gutiérrez (Bilbo, 1952ko urtarrilaren 29a) bizkaitar zinema-zuzendari artistikoa da. Arkitekto teknikoa eta dekoradorea da. Zinemaren munduan Javier Rebolloren Bizkaiko Golkoa (1985) filmarekin sartu zen, zuzendari artistikoaren laguntzaile gisa. 1986an zuzendari artistikoa izan zen Ernesto del Ríoren El amor de ahora. Eginkizun bera izan zuen Juan Ortuosteren El mar es azul (1989), Ernesto del Ríoren No me compliques la vida (1990) eta Hotel y domicilio (1995), Javier Rebolloren Calor (1996) eta Juan Ortuosteren Entre todas las mujeres (1997) filmetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12263599
# Jaime Albisu

Jaime Albisu Moso (Sestao, 1953ko urtarrilaren 29a), txirrindulari bizkaitar ohia da. Gaztetan, Espainiako txapelduna izan zen.

## Palmaresa

1970
* Espainiako errepideko txapelketa (junior)
1974
* 3. Altsasuko Sarian
1975
* 10. Nafarroako Itzulian
1977
* Ruban Granitier Breton: 2. Prologo etapan
1978
* Euskal herriko Itzuliko Tarteko Helmugen sailkapena
* 7. Tour d'Indre-et-Loiren.
1979
* 7. Espainiako errepideko txirrindularitza txapelketan.
* 10. Nafarroako Sari Nagusian

## Kanpo estekak

* Jaime Albisu - ProCyclingStats
* Jaime Albisu - FirstCycling.com
* Datuak: Q120964819